Нягледзячы на тое, што студэнты не мелі вопыту і спецыяльнай падрыхтоўкі, яны выконвалі складаныя сталярныя і цяслярныя працы. Навучанне ішло ў ходзе работ — ужо спрактыкаваная група дзялілася на дзве, потым у кожную з іх ўключаліся пачаткоўцы. Гэта дазволіла стварыць каманды, якія выраблялі фахверкавую канструкцыю абарончай сцяны адначасова, з яе абодвух канцоў. Напрыклад, для мантажу аднаго пагоннага метра фахверку паўднёва-заходняй абарончай сцяны трэба было зрабіць 20 розных па складанасці дэталяў з драўляных брусоў. На гэтых дэталях трэба было выканаць, а потым падагнаць падчас зборкі 35 профіляў, ўсечак. Пры даўжыні фахверкавай галерэі 68 метраў было выраблена больш за 1200 дэталяў, з колькасцю ўсечак больш за 2500 штук….